**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՀՈՒՆԻՍԻ 23-Ի N 917-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

**1. Կարգավորման ենթակա խնդիրը.**

«Կառավարության կառուցվածքի և գործունեության մասին» օրենքում փոփոխություններ և լրացումներ կատարելու մասին» ՀՕ-457-Ն օրենքով (ընդունվել է 2022 թվականի դեկտեմբերի 16-ին, ուժի մեջ է մտել 2022 թվականի դեկտեմբերի 30-ին) ստեղծվել է Ներքին գործերի նախարարություն։

**2. Ընթացիկ իրավիճակը և իրավական ակտի ընդունման անհրաժեշտությունը.**

Հայաստանի Հանրապետության կառավարության 2022 թվականի հունիսի 23-ի N 917-Ա որոշմամբ՝ Հայաստանի Հանրապետության քննչական կոմիտեի կարգապահական հանձնաժողովի անդամի թափուր պաշտոնում նշանակվել է արդարադատության նախարարի նախկին տեղակալ Արփինե Սարգսյանը:

Հայաստանի Հանրապետության վարչապետի 2023 թվականի հունվարի 9-ի N 5-Ա որոշմամբ՝ Արդարադատության նախարարի տեղակալի ժամանակավոր պաշտոնակատար Արփինե Սարգսյանն ազատվել է զբաղեցրած պաշտոնից, իսկ Հայաստանի Հանրապետության վարչապետի 2023 թվականի հունվարի 9-ի N 9-Ա որոշմամբ՝ Արփինե Սարգսյանը նշանակվել է ներքին գործերի նախարարի տեղակալ

Նախագծի ընդունման անհրաժեշտությունը պայմանավորված է այն հանգամանքով, որպեսզի Հայաստանի Հանրապետության քննչական կոմիտեի կարգապահական հանձնաժողովի կազմը համապատասխանեցվի հիշյալ իրավական ակտերի պահանջներին, ինչպես նաև Հայաստանի Հանրապետության քննչական կոմիտեի կարգապահական հանձնաժողովի աշխատանքների բնականոն գործունեությունն ապահովելու համար:

**3. Կարգավորման նպատակը և բնույթը**

Առաջարկվում է կատարել գործող օրենսդրությունից բխող համապատասխան փոփոխություն, որի արդյունքում Հայաստանի Հանրապետության քննչական կոմիտեի կարգապահական հանձնաժողովը հնարավորություն կունենա անխոչընդոտ իրականացնել իրեն վերապահված աշխատանքները։

**4. Կապը ռազմավարական փաստաթղթերի հետ. «Հայաստանի վերափոխման ռազմավարություն, 2050», Կառավարության 2021-2026թթ. ծրագիր, ոլորտային և/կամ այլ ռազմավարություններ**

Նախագծի մշակումը ռազմավարական փաստաթղթերի կապված չէ:

**5. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները**

Նախագծի ընդունումը ՀՀ պետական բյուջեի եկամուտներում և ծախսերում փոփոխությունների չի հանգեցնի։

**6. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Վարչապետի աշխատակազմի կողմից:

**7. Ակնկալվող արդյունքը**

Համապատասխանեցում գործող օրենսդրությանը, ինչպես նաև Հայաստանի Հանրապետության քննչական կոմիտեի կարգապահական հանձնաժողովի բնականոն գործունեության ապահովում: